Velkommen til min blog om strik og stroganoff og andre hyggelige ting, jeg går og beskæftiger mig med. For eksempel rejser og meget andet.
Efter næsten et helt arbejdsliv som hhv. håndarbejds- og madredaktør på Femina, gav det næsten sig selv, at jeg måtte lave mit eget lille digitale magasin. Og med en far, der var skrædder, og en rimelig kreativ mor, der lærte mig både at tegne og røre ægte mayonnaise fra 5-6- årsalderen, var grunden vist lagt.
by Susanne on 08/12/2017 in Blødt til boligen • 2 Comments
Alle os, der strikker ender jo altid med at have BUNKER af små, dumme rester, som ikke kan bruges til noget som helst. Og dog! Her er en lille ny strikkebog, som kan inspirere ikke mindst begyndere.
Jeg er glad for halsrør for tiden, selv om de endnu ikke varmer min hals – men det kommer. Jeg har altid haft en svaghed for tweed, så da Garnhimlen gjorde mig opmærksom på Fishermen’s Wool, kastede jeg mig glad over det her halsrør med fede snoninger. Snoningerne beskrives i strikkeopskriften.